text: Politi på Lillebælt: Vi kommer igen under Rock under broen
  02 juni 2017 kl. 21.06
  Sydøstjyllands Politi var til søs på Lillebælt, hvor en rækker motorbåde og en vandscooter blev standset af den sejlende patrulje.
  Formålet med indsatsen i Lillebælt var at kontrollere den generelle færdsel på vandet.
  Politiinspektør Morten Anker Jensen fra Sydøstjyllands Politi fortæller: - Vi kontrollerede primært, om bådførerne var alkoholvirkede, om de var i besiddelse af et gyldigt certifikat, hvis det var påkrævet, og om de havde det rette antal redningsveste om bord.
  12 danske personer, 31 tyskere og 2 hollandske personer blev kontrolleret. Der blev ikke udskrevet nogen bøder under kontrollen, men flere udenlandske bådførere blev ved mindre overtrædelser vejledt i, hvordan reglerne er i Danmark.
  Ikke alle både er lige begejstrede, når de råbes an af politiet. Men passagererne i én båd var glade. De havde motorstop midt ude på Lillebælt, og patruljen hjlp de nødstedte med at få bugseret båden til Lyngs Odde.
  Kontrollen laves i samarbejde med Marinehjemmeværnet i Fredericia. De laves løbende på Lillebælt – og den næste kontrol bliver, når der er Rock under Broen i næste weekend
  